Pyreneiden niemimaa
Niemimaa käsittää Espanjan, Portugalin ja Andorran valtiot sekä Britannialle kuuluvan Gibraltarin. Niemimaasta valtaosa kuuluu Espanjalle; Portugali on sen länsiosassa, Andorran kääpiövaltio Pyreneillä ja Gibraltar eteläkärjen tuntumassa.
Ardennes
Ardennes on Ranskan departementti numero 08. Koillis-Ranskassa sijaitseva departementti on saanut nimensä Ardennien vuoristoalueen mukaan, ja se kuuluu Champagne-Ardennen hallintoalueeseen. Ardennes on yksi Ranskan alkuperäisistä, 1790 perustetuista departementeista. Vuonna 2005 siellä eli noin 287 000 asukasta.